
Z A P I S N I K
od 19. veljače 2020. 
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom ADRIAS KAMENO - BETONSKI PROIZVODI društvo s ograničenom odgovornošću za proizvodnju kamenog agregata, betona, građenje i trgovinu građevinskim materijalom, Crikvenica.


OD SUDA PRISUTNI:
Daniela Korlević, sudac
Dajana Jurković, zapisničar
Darko Zorc, privremeni stečajni upravitelj

Početak u 09:30 sati

Utvrđuje se da su na današnje ročište pristupili:
Za predlagatelja: nitko, dostava poziva uredno iskazana  
Za dužnika: Teodora Gašparović, zastupnica dužnika po zakonu uz pun. Dalibora Sundać
Za FINA: nitko, dostava poziva uredno iskazana  

Utvrđuje se da je privremeni stečajni upravitelj dostavio pisano izvješće u kojem je iznio svoje mišljenje o gospodarsko – financijskom stanju dužnika, o tome postoji li razlog za otvaranje stečajnog postupka i mogu li se imovinom dužnika namiriti troškovi postupka.

U prethodnom postupku privremeni stečajni upravitelj utvrdio je slijedeće:
Privremeni stečajni upravitelj je u prethodnom postupku uputio dopis na adresu sjedišta dužnika i osobe ovlaštene za zastupanje dužnika. Upućeni dopis vratio se  naznakom "uručen". Zakonski zastupnik dužnika nije dostavio nikakvu dokumentaciju, kao ni popis imovine te nije bilo moguće izvršiti pregled poslovne dokumentacije.
Na adresi sjedišta dužnika nalazi se gospodarska zgrada na kojoj je istaknuta tvrtka dužnika. Nije utvrđeno da li je dužnik poslovno aktivan.
Na dan sastavljanja izvješća dužnik ima 5 zaposlenika.
Privremeni stečajni upravitelj je tijekom prethodnog postupka kontaktirao jedinog člana društva i osobu ovlaštenu za zastupanje Teodoru Gašparović, no nije zaprimio traženu poslovnu dokumentaciju kako bi utvrdio stvarno financijsko stanje dužnika.
Zastupnica dužnika po zakonu je najavila da će podmiriti dug po blokadi žiro računa te da će na taj način ukloniti stečajni razlog nesposobnost za plaćanje.

Iz dostupne dokumentacije utvrđeno je sljedeće činjenično stanje dužnika:
Dužnik je osnovan u 2006. godini. Objavljeni su financijski izvještaji za 2015. i 2016. godinu.
Nema javno objavljenih godišnji financijskih izvještaja dužnika za 2017. i 2018. godinu. Uprava dužnika nije omogućila uvid u cjelovitu dokumentaciju.
Privremeni stečajni upravitelj u prethodnom postupku nije analizirao dostupne javno-objavljene financijske izvještaje zbog činjenice da su zadnji dostupni izvještaji na datum 31. prosinca 2016. od čega su prošle tri poslovne godine, pa je izuzetno velika vjerojatnost da nimalo ne odgovaraju sadašnjem stanju imovine i obveza.

Prema podacima iz javnih objava utvrđeno je da dužnik ima imovine.
Zastupnica dužnika po zakonu nije dostavila popis imovine dužnika.

Dužnik je vlasnik nekretnina: 
Nekretnina upisana u zemljišne knjige Općinskog suda u Crikvenici, Zemljišnoknjižni odjel Crikvenica,  z.k.ul. 4259, u naravi kuća i dvorište, površine 5.967 m2 koji se nalaze na čestici 3113/1 Vlasništvo 1/1 i nekretnina upisana u zemljišne knjige Općinskog suda u Crikvenici, Zemljišnoknjižni odjel Crikvenica, z.k.ul. 6515, u naravi neplodno zemljište, površine 30 čvh koji se nalaze na čestici 3112/1 Vlasništvo 1/1.
Nekretnine su opterećene razlučnim pravima u korist trećih osoba.

Dužnik je vlasnik motornog vozila marka FIAT PUNTO 1.3 MJET, godina proizvodnje 2004., broj šasije ZFA18800004847925 reg. oznaka RI602VE što proizlazi iz uvjerenja stanice za tehnički pregled vozila AUTO-HRVATSKA STP d.o.o. od 10. siječnja 2020.
Na predmetnom vozilu upisana je zabrana otuđenja. 

Do završetka prethodnog postupka privremeni stečajni upravitelj utvrdio je kod dužnika stečajni razlog nesposobnost za plaćanje, Naime prema potvrdi FINE od 10. siječnja 2020. dužnikov račun je u neprekidnoj blokadi ukupno 143 dana u prethodnih 6 mjeseci zbog nepodmirenih osnova za plaćanje evidentiranih u Očevidniku redoslijeda osnova za plaćanje. 
Nepodmirene obveze na dan 10. siječnja 2020. iznose 77.824,34 kn.  

Privremeni stečajni upravitelj sačinio je predračun troškova stečajnog postupka koji iznose ukupno 85.000,00 kn.
Strukturu troškova čine nagrada za rad privremenog stečajnog upravitelja u bruto iznosu 4.000,00 kn, troškovi utvrđenja, procjene i unovčenja dugotrajne imovine u iznosu od 5.000,00 kn, troškovi knjigovodstva u iznosu od 20.000,00 kn, izrada žiga u iznosu od 200,00 kn, promjene podataka u Državnom zavodu za statistiku u iznosu od 100,00 kn, otvaranje, vođenje i zatvaranje žiro računa u iznosu od 3.000,00 kn, trošak arhiviranja dokumentacije u iznosu od 7.000,00 kn, troškovi ureda stečajnog upravitelja u iznosu od 2.000,00 kn, materijalne troškove rada stečajnog upravitelja u iznosu od 3.000,00 kn i sudske i upravne pristojbe u iznosu od 700,00 kn.

Privremeni stečajni upravitelj zaključio je da je imovina dužnika dostatna za namirenje troškova stečajnog postupka.

Pun. dužnika nema primjedbi na sačinjeno izviješće privremenog stečajnog upravitelja Predlaže sudu odgodu današnjeg ročišta na 15 dana kako bi dužnik u tom roku pokušao otkloniti stečajni razlog nesposobnost za plaćanje.

Utvrđuje se da prema Očevidniku neizvršenih osnova za plaćanje na dan 19. veljače 2020. dužnik ima evidnetirane neizvršene  osnove za plaćanje 75.492,06 kn u razdoblju dužem od 60 dana.

Sudac donosi
r j e š e n j e 

Prihvaća se prijedlog dužnika te se današnje ročište odgađa, a slijedeće zakazuje za dan 

        26. ožujka 2020. u 10.00 sati
   kod Trgovačkog suda u Rijeci 

što prisutni privremeni stečajni upravitelj i zastupnica dužnika po zakonu primaju na znanje te se smatraju uredno pozvanim, a predlagatelja će se pozvati objavom ovog poziva na mrežnoj stranici e-Oglasne ploče suda.

Dovršeno u 9,40 sati
 
 		                                       Sudac                    	      Privremeni stečajni upravitelj

